OpenLLM-France/wikimedia huggingface dataset:
# Torrent de Trens

El torrent de Trens és un torrent que discorre pel terme municipal de Granera, a la comarca del Moianès.
Aquest torrent està situat en el sector central-meridional del terme, al sud-oest del poble de Granera. Està majoritàriament situat a ponent de la masia de Trens. Es forma al costat de llevant del Coll de Trens, molt a prop del costat nord del Camí de Sant Llorenç Savall a Granera, des d'on davalla cap a l'oest, però decantant-se progressivament una mica cap al nord. Passa al nord del Coll de Trens, a migdia de la masia de Trens, al sud-oest de la qual rep per la dreta l'afluència del torrent de la Font de Trens. Continua cap a l'oest-nord-oest deixant sempre el Serrat de Trens al sud-oest, fins que arriba a llevant del Cogull, lloc on el torrent de Trens gira cap al nord. Rep per la dreta el Xaragall de Biguetes, moment en què torna a emprendre la direcció nord-oest. Poc després rep encara, també per la dreta, el torrent de Cal Cintet, i continua en la mateixa direcció fins que de seguida arriba ran de la Font de Buc, lloc on s'aboca en el torrent de Font de Buc.

## Enllaços externs

* El torrent de Trens i el seu entorn, a l'Institut Cartogràfic de Catalunya
# Tralla

«Tralla» té aquests significats:
* Tralla o colombrina, ço és llendera d'un fuet.
* La Tralla, setmanari catalanista radical aparegut a Barcelona el 31 d'octubre de 1903.
* Bultaco Tralla, motocicleta de turisme fabricada per Bultaco de 1959 a 1971.
* Bultaco Tralla Super Sport (TSS), motocicleta de competició fabricada per Bultaco de 1960 a 1970.
* Bultaco Tralla Super Sport Mk2 (TSS Mk2), motocicleta de competició fabricada per Bultaco de 1976 a 1980.
# UCI Àsia Tour

L'UCI Àsia Tour és un conjunt de curses ciclistes que es disputen a l'Àsia. Forma part dels Circuits continentals de ciclisme i té lloc entre octubre i setembre de l'any següent. A partir de l'edició del 2015 es recupera la disputa per anys naturals.
Això es tradueix en diverses classificacions: una d'individual, una per equips i dues per països.
La primera edició es disputà el 2005.

## Principals curses

La taula de sota presenta les principals proves de l'UCI Àsia Tour les de categoria HC
| Nom de la cursa | País | Categoria |
| Tour de Dubai | Emirats Àrabs Units | 2.HC |
| Tour de Qatar | Qatar | 2.HC |
| Tour d'Oman | Oman | 2.HC |
| Tour de Langkawi | Malàisia | 2.HC |
| Tour del llac Qinghai | R.P. de la Xina | 2.HC |

## Palmarès

| Temporada | Classificació individual | Classificació per equips | Classificació per països | Classificació per països sub-23 |
| 2005 | Andrei Mizúrov | Giant Asia Racing Team | Kazakhstan | |
| 2005-2006 | Ghader Mizbani Iranagh | Giant Asia Racing Team | Iran | |
| 2006-2007 | Hossein Askari | Giant Asia Racing Team | Iran | Corea del Sud |
| 2007-2008 | Hossein Askari | Tabriz Petrochemical Team | Japó | Iran |
| 2008-2009 | Ghader Mizbani Iranagh | Tabriz Petrochemical Team | Kazakhstan | Iran |
| 2009-2010 | Mehdi Sohrabi | Tabriz Petrochemical Team | Iran | Iran |
| 2010-2011 | Mehdi Sohrabi | Tabriz Petrochemical Team | Iran | Malàisia |
| 2011-2012 | Hossein Alizadeh | Terengganu | Kazakhstan | Kazakhstan |
| 2012-2013 | Julián Arredondo | Tabriz Petrochemical Team | Iran | Hong Kong |
| 2013-2014 | Samad Poor Seiedi | Tabriz Petrochemical Team | Iran | Kazakhstan |
| 2015 | Samad Poor Seiedi | Pishgaman Giant | Iran | Kazakhstan |
| 2016 | Mark Cavendish | Pishgaman Giant | Iran | Corea del Sud |
| 2017 | Mauricio Ortega | Team Ukyo | Kazakhstan | Kazakhstan |
| 2018 | Alexey Lutsenko | Kinan Cycling Team | Kazakhstan | Kazakhstan |
| 2019 | Alexey Lutsenko | Terengganu Inc-TSG | Kazakhstan | Kazakhstan |
| 2020 | Alexey Lutsenko | Team Sapura | Kazakhstan | Kazakhstan |

## Referències

* ↑ Curses al web de l'UCI
# Trofeu Vidal

El Trofeu Vidal és un torneig d'Escala i corda organitzat des de 2003 per ValNet i patrocinat per Tiendas Vidal de Guadassuar, al trinquet d'on es juguen totes les partides.
Atés que només hi participen els pilotaris més importants del moment, més els importants premis "a la corda" (quantitat de diners per al guanyador de la partida), i les regles específiques que té, és un torneig amb molt de renom. El sistema de competició és de 3 partides: 2 semifinals i 1 final a partida única.

## Historial

| Any | Campió | Finalista | Resultat |
| 2012 | Álvaro i Javi | Colau, Fèlix i Tomàs II | 60-35 |
| 2011 | Álvaro, Dani i Héctor | Miguel, Fèlix i Jesús | 60-30 |
| 2010 | Soro III, Fèlix i Jesús | Miguel, Javi i Sarasol II | 60-25 |
| 2009 | Núñez, Grau i Sarasol II | León, Dani i Fèlix | 60-50 |
| 2008 | Miguel, Fèlix i Canari | Genovés II i Grau | 60-50 |
| 2007 | Genovés II, Dani i Oñate | Álvaro, Sarasol II i Canari | 60-45 |
| 2006 | Miguel, Grau i Jesús | Álvaro, Tato i Pigat III | |
| 2005 | | Víctor i ? | |
| 2004 | ? i Tato | Víctor i ? | |
| 2003 | Víctor,Dani i tino | Álvaro i | |

## Regles específiques

El Trofeu Vidal compta amb unes regles específiques que afavoreixen una major disputa dels quinzes i, per tant, una major espectacularitat:
* Puntuació inicial: Les partides comencen amb empat a 3 jocs, 15-15.
* Galeries prohibides: No és permés d'enviar la pilota a les galeries del dau o del rest, qui la hi llance perd el quinze.
* Falta: En la ferida no hi ha mitja, una segona oportunitat per al "feridor.

## Referències

* ↑ Núñez, Grau i Sarasol II imposen la seua experiència en el Trofeu Vidal Pilotavalenciana.com

## Enllaços externs

* Cartell del 2008 Arxivat 2008-05-11 a Wayback Machine.
* Cartell del 2009 Arxivat 2009-04-15 a Wayback Machine.
* Cartell del 2010 Arxivat 2010-05-07 a Wayback Machine.
* Cartell del 2011 Arxivat 2011-04-27 a Wayback Machine.
# Trofeu Tosco-Umbro

El Trofeu Tosco-Umbro (oficialment: Trofeo Tosco-Umbro - Trofeo Gabriele) és una competició ciclista italiana d'un sol dia que es disputa anualment a Lippiano, al municipi de Monte Santa Maria Tiberina a la Província de Perusa (Úmbria). Creada el 1988, està reservada a ciclistes amateurs i sub-23.

## Palmarès

| Any | Vencedor | Segon | Tercer |
| 1986 | Giuseppe Comodi | | |
| 1987 | Massimo Riganti | | |
| 1988 | Giuseppe Bellino | | |
| 1989 | Roberto Petito | | |
| 1990 | Francesco Di Ruscio | | |
| 1991 | Daniele Anderlini | | |
| 1992 | Marco Magnani | | |
| 1993 | Giuliano Figueras | | |
| 1994 | Damiano Giannini | | |
| 1995 | Daniele Balestri | | |
| 1996 | Sergio Zaottini | | |
| 1997 | Gianluca Fanfoni | | |
| 1998 | Gianluca Balestri | | |
| 1999 | Seweryn Kohut | | |
| 2000 | Cristian Marianelli | | |
| 2001 | Alessandro D'Andrea | | |
| 2002 | Maurizio Capponi | | |
| 2003 | Moisés Aldape | | |
| 2004 | Moisés Aldape | | |
| 2005 | Davide Torosantucci | | |
| 2006 | Gabriele Giuntoli | Fabio Taddei | Pavel Kalinin |
| 2007 | Anton Sintsov | Francesco De Bonis | Stefano Formichetti |
| 2008 | Alessandro Trotta | Henry Frusto | Alessandro Fantini |
| 2009 | Henry Frusto | Massimo D'Elpidio | Paolo Centra |
| 2010 | Derik Zampedri | Luca Benedetti | Silvio Satini |
| 2011 | Davide Mucelli | Eldar Dzhabrailov | Davide Censori |
| 2012 | Andrea Fedi | Luigi Miletta | Kristian Sbaragli |
| 2013 | Paweł Poljański | Pierpaolo Ficara | Paolo Totò |
| 2014 | Marlen Zmorka | Omar Asti | Marco D'Urbano |
| 2015 | Vincenzo Albanese | Mirco Maestri | Alessandro Frangioni |
| 2016 | Marco Bernardinetti | Maxim Rusnac | Raffaello Bonusi |

## Referències

* ↑ «Bernardinetti vince il Trofeo Tosco-Umbro». federciclismo.it, 30-07-2016 [Consulta: 31 juliol 2016].

## Enllaços externs

* Palmarès a sitiodeciclismo.net
* Palmarès a museociclismo.it Arxivat 2016-09-21 a Wayback Machine.
# Trøgstad

Trøgstad és un antic municipi situat al comtat d'Østfold, Noruega. Té 5.343 habitants (2016) i té una superfície de 204 km². El centre administratiu del municipi és el poble de Skjønhaug. Trygstad va ser establert com a municipi l'1 de gener de 1838.

## Informació general
### Nom

El municipi (originalment la parròquia) va obtenir el seu nom de l'antiga granja Trøgstad (en nòrdic antic: Þrygsstaðir o Þrjúgsstaðir), des que la primera església va ser construïda allà. El significat del primer element del nom és desconegut i el segon element és staðir, que significa «granja» o «casa». Abans del 1889, el nom s'escrivia Trygstad.

### Escut d'armes

L'escut d'armes és modern. Se'ls hi va concedir el 24 d'agost de 1979. Les armes mostren una enclusa, que va ser escollit pel fet que Trøgstad és conegut històricament per la qualitat dels seus ferrers. El fons verd de l'escut simbolitza els camps i boscos del municipi. Va ser dissenyat per Truls Nygaard.

## Ciutats agermanades

Trøgstad manté una relació d'agermanament amb les següents localitats:
* - Kadrina, Lääne-Viru, Estònia
* - Kinnula, Länsi-Suomen lääni, Finlàndia
* - Robertville, Nova Brunswick, Canadà

## Referències

* ↑ «Població l'1 de gener de 2016. Tot el país, comtats i municipis» (en anglès). Oficina Central d'Estadístiques de Noruega. [Consulta: 22 abril 2016].
* ↑ Norske Kommunevåpen. «Nye kommunevåbener i Norden», 1990. [Consulta: 15 desembre 2008].
* ↑ «Trøgstads kommunevåpen» (en noruec). Trøgstads kommune. Arxivat de l'original el 2011-07-24. [Consulta: 15 desembre 2008].
* ↑ «Vennskapskommuner» (en noruec). Trøgstad kommune. Arxivat de l'original el 2011-07-24. [Consulta: 15 desembre 2008].

## Enllaços externs

* Trøgstad - Lloc web oficial Arxivat 2012-05-09 a Wayback Machine.
# Trøllhøvdi

Trøllhøvdi ("cap de trol" en català) és un illot deshabitat situat enfront de la costa nord de l'illa de Sandoy, a les illes Fèroe. Ocupa una superfície aproximada de 19 ha, el que el converteix en el tercer illot més gran de tot l'arxipèlag feroès, després del Tindhólmur i el Mykineshólmur. El seu punt més alt es troba a 160 metres sobre el nivell del mar. L'illot fa al voltant de 850 metres de llarg per 320 d'amble (al seu punt màxim) i es troba a 9 km de Kirkjubøur, a l'illa de Streymoy.
L'illot està separat de l'illa de Sandoy per l'estret de Høvdasund, de 100 metres d'ample. La punta de Hvalsryggur, a Sandoy, és el punt més proper a la costa de Trøllhøvdi.
Trøllhøvdi és un lloc important per a l'hàbitat d'ocells marins, com ara el somorgollaire comú, el gavot, la gavineta de tres dits, el fraret, la baldriga, el fulmar boreal, l'ocell de tempesta, el gavià fosc, entre d'altres.
El nom de l'illot significa "el cap del trol". Segons la llegenda un troll va perdre el cap quan provava d'unir Nólsoy i Sandoy. Havia col·locat la corda al voltant de l'illa, però malauradament la baga també es va cenyir al voltant del seu coll, seccionant-li quan la corda es va tensar.

## Referències

* 1 2 «Còpia arxivada». Faroe Islands. Tourist Guide 2019., pàg. 77. Arxivat de l'original el 2019-12-21 [Consulta: 13 novembre 2019].
* ↑ «Størstu hólmar - Tinhólmur» (en feroès). us.fo. Arxivat de l'original el 2016-03-05. [Consulta: 8 novembre 2019].
* 1 2 «Mapa de les Fèroe». Trap Danmark. [Consulta: 1r novembre 2019].

## Vegeu també

* Skopunarfjørður
# Tsaregorodtsevita

La tsaregorodtsevita és un mineral de la classe dels silicats, que pertany al grup de la sodalita. Rep el nom en honor de Sergei Vasil'evich Tsaregorodtsev (1953-1986), col·leccionista de minerals rus dels Urals.

## Característiques

La tsaregorodtsevita és un silicat de fórmula química (N(CH₃)₄)(AlSi₅O₁₂). Aquest és el primer mineral conegut que conté l'ió tetrametilamoni, [N(CH₃)4]$^+$. Es tracta d'una espècie aprovada per l'Associació Mineralògica Internacional, i publicada per primera vegada el 1993. Cristal·litza en el sistema ortoròmbic. La seva duresa a l'escala de Mohs és 6.
Segons la classificació de Nickel-Strunz, la tsaregorodtsevita pertany a «09.FB - Tectosilicats sense H₂O zeolítica amb anions addicionals» juntament amb els següents minerals: afghanita, bystrita, cancrinita, cancrisilita, davyna, franzinita, giuseppettita, hidroxicancrinita, liottita, microsommita, pitiglianoïta, quadridavyna, sacrofanita, tounkita, vishnevita, marinellita, farneseïta, alloriïta, fantappieïta, cianoxalita, balliranoïta, carbobystrita, depmeierita, kircherita, bicchulita, danalita, genthelvita, haüyna, helvina, kamaishilita, lazurita, noseana, sodalita, tugtupita, marialita, meionita i silvialita.

## Formació i jaciments

Va ser descoberta al mont Yaruta, situat a la serralada de Man'-Khambo, al districte Autònom Khanti-Mansi (Rússia). També ha estat descrita a Słupiec, una mina situada a la localitat de Nowa Ruda (Voivodat de Baixa Silèsia, Polònia). Aquests dos indrets són els únics de tot el planeta on ha estat descrita aquesta espècie mineral.

## Referències

* ↑ «Tsaregorodtsevite» (en anglès). Mindat. [Consulta: 5 març 2020].
# Veľká Čausa

Veľká Čausa és un poble i municipi d'Eslovàquia que es troba a la regió de Trenčín. La primera menció escrita de la vila es remunta al 1358.

## Referències

* ↑ «Trenčiansky kraj (Slovakia): Districts, Towns and Municipalities - Population Statistics, Charts and Map». [Consulta: 21 desembre 2021].
# Veľká Ves nad Ipľom

Veľká Ves nad Ipľom és un poble i municipi d'Eslovàquia. Es troba a la regió de Banská Bystrica.

## Història

La primera menció escrita de la vila es remunta al 1252.
# U-ka saegusa IN db

U-ka saegusa IN db és una banda pop japonès formada en 2002 al voltant de la vocalista Yuuka "U-ka" saegusa. Té un contracte signat amb el segell discogràfic GIZA studio. Els tres primers senzills de la banda van ser inclosos en l'anime Cheeky Angel. El seu primer èxit fou "Kimi to Yakusoku Shita Yasashii Ano Basho Made", un tema pel popular anime Detectiu Conan, que va arribar al lloc #8 de les llistes Oricon. Consta de quatre membres, els quals són:
* U-ka saegusa (三枝夕夏) Vocals
* Yûichirô Iwai (岩井勇一郎) Guitarra
* Taku Oyabu (大藪拓) Baix
* Keisuke Kurumatani (車谷啓介) Tambors

## Discografia
### Singles

* Whenever I think of you (12 de juny de 2002)
* It's for you (28 d'agost de 2002)
* Tears Go By (6 de novembre de 2002)
* CHU☆TRUE LOVE (18 de juny de 2003)
* I can't see, I can't feel (20 d'agost de 2003)
* 君と約束した優しいあの場所まで (Kimi to Yakusoku Shita Yasashii Ano Basho Made) (29 d'octubre de 2003)
* 眠る君の横顔に微笑みを (Nemuru Kimi no Yokogao ni Hohoemi wo) (3 de març de 2004)
* へこんだ気持ち 溶かすキミ (Hekonda Kimochi Tokasu Kimi) (11 d'agost de 2004)
* 笑顔でいようよ (Egao de Iyou yo) (15 de setembre de 2004)
* いつも心に太陽を (Itsumo Kokoro ni Taiyou wo) (13 d'octubre de 2004)
* 飛び立てない私にあなたが翼をくれた (Tobitatenai Watashi ni Anata ga Tsubasa wo Kureta) (16 de febrer de 2005)
* ジューンブライド ～あなたしか見えない～ (June Bride ~anata shika mienai~) (15 de juny de 2005)
* 君の愛に包まれて痛い (Kimi no Ai ni Tsutsumarete Itai) (16 de novembre 2005)
* 愛のワナ (Ai no Wana) (15 de febrer de 2006)
* Fall in Love (24 de maig de 2006)
* Everybody Jump (12 de juny de 2006)
* 太陽 (Taiyou) (20 de setembre de 2006)
* 雲に乗って (Kumo ni Notte) (31 de gener de 2007)
* 明日は明日の風の中......夢の中/新しい自分へ変わるスイッチ (Ashita wa Ashita no Kaze no Naka......Yume no Naka/Atarashii Jibun he Kawaru Switch) (31 d'octubre de 2007)
* 雪どけのあの川の流れのように (Yukidoke no Ano Kawa no Nagare no You Ni) (27 de febrer de 2008)
* 誰もがきっと誰かのサンタクロース (Daremo ga Kitto Dareka no Santa Claus) (10 de desembre de 2008)
* もう君をひとりにさせない (Mou Kimi wo Hitori ni Sasenai) (25 de febrer de 2009)
* いつも素顔の私でいたい (Itsumo Sugao no Watashi de Itai) (3 de juny de 2009)

### Àlbums i EPs

* Secret & Lies (5 de febrer de 2003)
* 三枝夕夏 IN db 1st ～君と約束した優しいあの場所まで～ (U-ka saegusa IN db 1st ~Kimi to Yakusoku Shita Yasashii Ano Basho Made~) (19 de novembre de 2003)
* U-ka saegusa IN db II (17 de novembre de 2004)
* U-ka saegusa IN db III (20 de setembre de 2006)
* U-ka saegusa IN d-best ~Smile & Tears~ (6 de juny de 2007)

### DVDs

* Film Collection Vol.1 -Shocking Blue- (19 de novembre de 2003)
* One Live (16 de febrer de 2005)
* Film Collection Vol.2 (21 de setembre de 2005)
* Choco II to Live (1 de novembre de 2006)
* U-ka saegusa IN d-best ~Smile & Tears~ (27 de febrer de 2007)

### Col·laboracions

* "The Hit Parade" (amb Tak Matsumoto, 26 de novembre de 2003)
* "100 Mono Tobira" (100もの扉, amb Rina Aiuchi i Sparkling Point, 14 de juny de 2006)
* "Nanatsu no Umi wo Wataru Kaze no You Ni" (七つの海を渡る風のように, (amb Rina Aiuchi, 11 d'abril de 2007)

## Enllaços externs

* Pàgina web oficial (japonès)
* Weblog oficial (japonès)
# Ventall de branca (grup de bolets)

Bolets anuals amb làmines; sobre branques, tiges herbàcies i de vegades també sobre fusta i escorça; poden ser grans, tot i que sovint són diminuts i gregaris i s’ajunten un gran nombre de bolets.

## Espècies de ventalls de branca

Les espècies més corrents de ventalls de branca són:
* Arrhenia auriscalpium,
* Arrhenia lobata, ventall de branca ondulat
* Arrhenia retiruga,
* Chaetocalathus craterellus,
* Clitopilus hobsonii,
* Crepidotus applanatus,
* Crepidotus calolepis,
* Crepidotus cesatii,
* Crepidotus epibryus,
* Crepidotus lundellii,
* Crepidotus luteolus,
* Crepidotus mollis, ventall de branca tou
* Crepidotus variabilis,
* Entoloma byssisedum,
* Hohenbuehelia atrocaerulea,
* Hohenbuehelia chevallieri,
* Hohenbuehelia cyphelliformis,
* Hohenbuehelia ilerdensis, ventall de gramínies
* Hohenbuehelia mastrucata,
* Hohenbuehelia myxotricha,
* Hohenbuehelia reniformis,
* Lentinus tigrinus, ventall de branca de salze
* Panellus mitis, ventall de branca dolç
* Panellus stipticus, ventall de branca agre
* Panellus violaceofulvus,
* Phaeomarasmius rimulincola,
* Plicaturopsis crispa,
* Pleurocybella porrigens,
* Resupinatus applicatus,
* Resupinatus trichotis, ventall de branca de vellut negre
* Schizophyllum commune, ventall de branca
* Tectella patellaris, ventall de branca operculat

## Referències

* ↑ Cuello Subirana, Josep. Els noms dels bolets. Bellaterra: Lynx, 2007, p. 493. ISBN 978-84-96553-39-2.
* 1 2 Gràcia, Enric. La Clau dels Bolets: Identifica'ls de la mà d'Enric Gràcia, Vol. I, p:137. El Papiol: efadós, 2021.
* ↑ Llistosella, Jaume. «Mòdul Fongs. Banc de Dades de Biodiversitat de Catalunya. Generalitat de Catalunya i Universitat de Barcelona.», 2013.
# Up (pel·lícula de 1984)

Up és un curtmetratge rodat l'any 1984 per Mike Hoover i Tim Huntley. Guanyà el premi Oscar al millor curtmetratge l'any 1985.

## Repartiment

* Ed Cesar - Ell mateix

## Referències

* ↑ (anglès) New York Times: Up, The New York Times, 24 d'abril 2008.
Viccionari
# Up

«Up o UP» té aquests significats:
* Cinema:
** Up (documentals), sèrie de documentals de Michael Apted
** Up! (pel·lícula de 1976), pel·lícula estatunidenca de Russ Meyer, estrenada el 1976
** Up (pel·lícula de 1984), curtmetratge cinematogràfic
** Up (pel·lícula de 2009), pel·lícula d'animació 3D
* Sindicats:
** Unió de Pagesos de Catalunya, organització sindical de pagesos a Catalunya
** Unió de Pagesos de Mallorca, sindicat d'agricultors i ramaders de l'illa de Mallorca fundat el 1977
* Miscel·lània:
** UP o Universitat de Potsdam, a Potsdam, Brandenburg a la Regió de Berlín (Alemanya)
** Up (videojoc), videojoc basat en la pel·lícula de 2009
** UP o Unión Patriótica, partit polític de caràcter institucional fundat el 1924
Viccionari
# Up (videojoc)

* Aquest article tracta sobre el videojoc de la pel·lícula de 2009. Vegeu-ne altres significats a «Up».
Up és un videojoc basat en la pel·lícula de Pixar amb el mateix nom, estrenada a Nord-amèrica el 26 de maig de 2009.

## Argument

Up segueix la trama de la pel·lícula, amb la participació de Carl, Russell i Dug caminant a través de la jungla d'Amèrica del Sud. Tots els personatges que apareixen a la pel·lícula poden ser escollits al videojoc per a poder-hi jugar. Juntament al joc principal hi va incorporada l'opció multijugador.

## Qualificació

Les versions del videojoc per PC, PS2, PSP, i DS van rebre una qualificació d'"E" (apte per a tots els públics) en contingut violent, mentre que les versions de Wii, Xbox 360 i PS3 van rebre l'"E+10" (públic major de 10 anys) pel seu contingut de sang animada i violència en dibuixos animats.

## Referències

* 1 2 Arriba als cinemes 'Up', el primer film en tres dimensions de Pixar Arxivat 2009-08-01 a Wayback Machine., Vilaweb.cat, 1 d'agost 2009 (consulta: 2-8-09)
* ↑ Romendil, Test du jeu Là-haut (PS3), 3 août 2009, Jeuxvideo.com.
* ↑ «Up for DS Reviews». [Consulta: 2 abril 2017].
Viccionari
# Vicent Gómez Plasent

Vicent Gómez Plasent (València 1863 - ?) va ser un pintor valencià.
Vicent Gomez Plasent neix a València en 1863. Estudia art en la Reial Acadèmia de Belles Arts de Sant Ferran de Madrid, on és deixeble del pintor Casto Plasencia. En 1881 ja participa en una exposició d'aquarel·les organitzada pel Cercle de Belles Arts, participant també en exposicions de Belles arts de 1883 i 1884 a Madrid.
Posteriorment es trasllada a París, on gaudeix de la vida bohèmia i pinta diverses obres, com "La Parisienne" de 1886, seguint un estil impressionista. Allí participa en 1888 en el certamen del “Salon des Artistes français” a París, i exposa en el Palau de Belles Arts de Barcelona en 1888, en l'exposició universal de Barcelona. Més tard es trasllada a Buenos Aires, on exposa en 1897.

## Referències

* 1 2 Ferrer Álvarez, Mireia. «Paris y los pintores valencianos 1880-1914».
* ↑ «La época, 20/10/1881, Hemeroteca BNE».
* 1 2 «Catálogo de la exposición nacional de Bellas Artes de 1884».
* ↑ «Ficha de Vicente Gomez Plasent ent Heritage Auctions».
* ↑ «Repertori de catàlegs d'exposicions col·lectives d'art a Catalunya».
* ↑ Patricia M. Artundo. «El arte español en la Argentina 1890-1960».
# Vestre Slidre

Vestre Slidre és un municipi situat al comtat d'Innlandet, Noruega. Té 2.168 habitants (2016) i té una superfície de 463 km². El centre administratiu del municipi és el poble de Slidre.
El municipi limita al nord-oest amb Vang, al nord-est amb Øystre Slidre, a l'est amb Nord-Aurdal, i al sud-oest amb Hemsedal. Vestre Slidre és part de la regió de Valdres, al centre-sud de Noruega. Es troba entre les valls de Gudbrandsdal i Hallingdal.
Al terme municipal hi podem trobar l'església de fusta de Lomen.

## Referències

* ↑ «Població l'1 de gener de 2016. Tot el país, comtats i municipis» (en anglès). Oficina Central d'Estadístiques de Noruega. [Consulta: 11 març 2016].

## Enllaços externs

* Vestre Slidre - Lloc web oficial